এই মহাবিশ্বের স্থানিক বক্রতা তিন প্রকারের - মুক্ত (ঋণাত্মক স্থানিক বক্রতা), সমতল এবং বদ্ধ (ধনাত্মক স্থানিক বক্রতা)। যদি স্থানিক বক্রতা বন্ধ হয়, তখন মহাকর্ষীয় বলকে বাধা দেওয়ার জন্য যথেষ্ট পরিমাণে তমোশক্তি উপস্থিত থাকে। কিন্তু তমোশক্তির অনুপস্থিতিতেও সমতল এবং মুক্ত মহাবিশ্ব চিরকাল প্রসারিত হতেই থাকবে।

মহাজাগতিক অণুতরঙ্গ পটভূমি বিকিরণ এর ওপর উইলকিন্সন মাইক্রোওয়েভ অ্যানইসোট্রপি প্রব এবং প্লাংক মিশনের পর্যবেক্ষণ থেকে জানা যায় যে মহাবিশ্বের স্থানিক বক্রতা সমতল এবং পর্যাপ্ত পরিমাণে তমোশক্তি বর্তমান। এই পরিস্থিতিতে মহাবিশ্ব অবিরত ত্বরক হারে প্রসারিত হবে। দূরবর্তী সুপারনোভা নিরীক্ষণও মহাবিশ্বের ক্রমবর্ধমান হারে প্রসারণের ঘটনাকে সমর্থন করে। ভৌত বিশ্বতত্ত্বের ল্যামডা-কোল্ড-ডার্ক-ম্যাটার নকশা অনুযায়ী, মহাজাগতিক ধ্রুবকের আকারে তমোশক্তি এই প্রসারণ জ্যামিতিক হারে হবে এবং মহাবি্শ্বের আকার অপরিবর্তনীয় হারে দ্বিগুণ হয়ে যাবে।

যদি স্ফীতি তত্ত্ব সত্যি বলে গণ্য করা হয়, তবে মহাবিস্ফোরণ মডেলের প্রাথমিক অবস্থায় মহাবিশ্ব বিভিন্ন রকমের তমোশক্তি দ্বারা পরিচালিত একটি যুগের মধ্যে দিয়ে গেছে। কিন্তু স্ফীতি পর্ব সমাপ্ত হয়েছে, এবং এটি তমোশক্তির একটি জটিল আবস্থার সমীকরণের প্রতি ইঙ্গিত করে।

মহাবিশ্বতত্ত্ব
অধ:পতিত (ডিজেনারেট) যুগ
যদি প্রোটোনগুলি উচ্চতর ক্রম নিউক্লিয়ার প্রক্রিয়ায় ক্ষয় পায়
ভবিষ্যতের ইতিহাস